31.12.2015

ที่โชคชัย 4 ยังไม่เคยไปต่อคิวทาน ตอนนี้เห็นเริ่มมีในห้างหลายสาขาแล้ว ต้องขอลองสักหน่อย สาขานี้อยู่ชั้นสองเมเจอร์รัชโยธิน หน้าร้านสีดำๆเห็นชัดเจน มีที่นั่งในร้าน 2-3 โต๊ะ เป็นโซฟานั่งสบาย

ตั้งใจจะมาทานเครปเย็น(แป้งนุ่มและมีไอศกรีม) แต่มาประมาณหนึ่งทุ่มพนักงานบอกเครปเย็นหมดซะงั้น== เลยต้องสั่งเครปปกติแทน เลือกเป็นไส้นูเทลล่า+กล้วยหอม สนนราคาอยู่ที่ 95 บาท

มีคิวก็เลยต้องไปนั่งรอ แต่ไม่นานมาก พนักงานจะเรียกให้ไปรับตามเลขในใบเสร็จ

เครปชิ้นใหญ่ดี แป้งกรอบมากก เค็มๆนิดนึงด้วยเพราะทาเนย กล้วยไม่เยอะมาก ฝานมาชิ้นยาวแต่ไม่หนาเกินไป นูเทลล่าทาให้เยอะดีค่ะ ยิ่งตรงก้นๆนี่จุใจ

ส่วนตัวไม่ค่อยชอบเครปกรอบเพราะทานยากเลอะเทอะ วันหลังจะมาลองเครปเย็นใหม่อีกครั้งค่ะ